Rita Westvik

Rita Westvik (1952–2024) var en norsk journalist, musiker, programleder og politisk rådgiver (Ap).  

Westvik fullførte utdannelse som sosionom ved Sosialhøgskolen i Trondheim i 1975, men praktiserte ikke yrket. Hun var på denne tiden politisk engasjert langt ute på venstresiden og gjennom selvproletarisering arbeidet hun fem år på "gølvet" som industriarbeider i Jøtul. I midten av 1970-årene var hun også medlem av den politiske folkrock-gruppa Isenkram, som ga ut en LP med samme navn i 1974.Om Isenkram på Rockipedia; besøkt 12. januar 2011.  

I starten av 1980-årene var hun initiativtager for å etablerte radiokanalen radiOrakel. Kanalen ble realisert i 1982 og Westvik ble kanalens første redaktør (1982–1984).70 års omtale i Aftenposten 28. september 2022 

Noen år senere ble hun ansatt i NRK. Her var hun programleder for underholdningsprogrammene Lørdagssirkuset (1984–1985) og På hengende håret (1988). Hun ledet også Melodi Grand Prix (1985), Amandaprisen og Spellemannsprisen (1987). Hun jobbet også med radio og var programleder for Norsktoppen. I 1992 ble hun ansatt som kanalsjef i den nye radiokanalen P3. Hun måtte imidlertid gå av allerede i desember og gikk med umiddelbar virkning inn i en nyopprettet stilling som redaktør for NRKs kulturavdeling.

Etter tiden i NRK gikk Westvik inn i politikken. Hun var politisk rådgiver i Sosial- og helsedepartementet 1993–1994 og deretter i Utenriksdepartementet 1994–1996.

Senere jobbet hun i Sintef i ti år og var også rådgiver innen innovasjon og formidling. 

Hun stiftet, og var daglig leder i, UrbanFeed AS. Et selskap som leverer integrerte anlegg for storskala matproduksjon i urbane områder.

I 2012 utgav Westvik boken Via Regia om drøm og bevissthet.

 TV-program 

 1984–1985 Lørdagssirkuset (NRK, programleder)
 1985 Melodi Grand Prix (NRK, programleder)
 1987 Scene 3 (TV3, en av flere programledere)
 1988 På hengende håret (NRK, programleder)
 1988 På bryggekanten (NRK, intervjuer i en episode)
 1993 To på Trollvann (NRK, intervjuer i to episoder av sesong to)

 Referanser 

 Eksterne lenker 


Kategori:Norske TV-programledere
Kategori:Norske radioprogramledere
Kategori:Norske journalister
Kategori:Norske sosionomer
Kategori:Ap-politikere
Kategori:Politiske rådgivere fra Arbeiderpartiet
Kategori:Norske musikere
Kategori:Norske redaktører
Kategori:Norske radiojournalister
Kategori:NRK-journalister
Kategori:Programledere for NRK Radio
Kategori:Programledere for NRK TV
Kategori:Programledere for Viasat
Kategori:Programledere for Melodi Grand Prix
Kategori:Personer fra tidligere Rissa kommune
Kategori:Personer fra Indre Fosen kommune